اوباما نینگ امریکا ده گی مهاجر لر گه تیگیشلی ینگی پلانی. امریکا قوشمه ایالت لری دولت رهبری باراک اوباما, دولت رهبرلیگی صلاحیت لری دن استفاده ایتیب, امریکا ده گی قریب ۵ میلیون نفر قانونی بولمه گن مهاجر لر گه تیگیشلی اوز پلانی نی اعلان ایتدی. آق اوی ده ایریم بیانات لر بیرگن اوباما, امریکا ده مهاجرلر بیلن علاقه لی سیستم نینگ یخشی ایمس لیگی نی بلدردی. اوباما, امریکا ده قانونی بولمه گن مهاجر لرنینگ قورقیب یشب یورگن لیگی نی معلوم قیلدی. اوباما, چیگره لر ده امنیتی تدبیر لرنینگ آلینگن لیگی سببلی ایندی امریکا ده قانونی بولمه گن مهاجر لرنینگ سانی نینگ کَمَیب کیتگن لیگی نی ایسله تیب اوتدی. اوباما اوشبو موضوع بیلن علاقه لی اوچ نرسه نینگ مهم ایکن لیگی نی بلدررایکن, "بیرینچی دن, قانونی بولمه گن مهاجر لرنینگ کیلیشی گه توسیق بولیش و کیلگن مهاجر لرنینگ چیقاریلیب یوباریلیشی نینگ تیزلشتریلیشی اوچون خوف سیزلیک کوچ لری نینگ امکانیت لری نی آرتره میز. ایککینچی دن, استعداد لیک مهاجر لر, اوشبو ییر ده تحصیل آلگن کیشی لر و متشبث لرنینگ بو ییرده قالیب اولکه اقتصادی گه حصه قوشیش لری اوچون زمینه یره تیب بیره میز. اوچینچی دن ایسه, حاضرگی کونده امریکا ده یشیتگن قانونی بولمه گن مهاجر لرنینگ مسئولیت لری نی بجا کیتیریش لری اوچون قدم تشلیمیز" دییه قید ایتدی. عینی دمده اوباما, اوزاق مدت دن بیری امریکا ده یشیتگن و هیچ قندای بیر جرمی بولمه گن قانونی بولمه گن مهاجر لرنینگ امریکا قانون لری گه اویغون اوله راق حرکت ایتیشی تقدیرده, امریکا دن چیقاریلیب یوباریلمیدیگن لیگی نی بلدردی. بوندن تشقری اوباما, مهاجر لرنینگ, امریکا ده ۵ ییل دن آرتیغراق بیر مدت بیلن یشه گن بولیشی و هیچ قندای بیر جرمی نینگ موجود بولمس لیگی تقدیرده, تابعت و گرین کارت اوچون مراجعه ایتیش لری نینگ ممکن ایکن لیگی نی معلوم قیلدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
